Κένι Γκάμπριελ

Ο **Κένεθ "Κένι" Μπερνάρντ Γκάμπριελ** (Σάρλοτ, 3 Ιουλίου 1989), είναι Αμερικανός επαγγελματίας καλαθοσφαιριστής. Με ύψος 2.05 μέτρα, αγωνίζεται στη θέση του πάουερ φόργουορντ, για την Φορτιτούντο Μπολόνια της δεύτερης κατηγορίας Ιταλίας (Serie A2). 

## Λύκειο
Ο Γκάμπριελ πήγε σχολείο στην Χριστιανική Ακαδημία United Faith, στη Σάρλοτ (Βόρεια Καρολίνα), αγωνιζόμενος στην ομάδα μπάσκετ της. 

## Κολλέγιο
Έπαιξε κολεγιακό μπάσκετ στα κολέγια Paris Junior (κατηγορία NJCAA) και Auburn (κατηγορία NCAA Division I), αγωνιζόμενος με τους Auburn Tigers. 

## Επαγγελματική σταδιοδρομία
Στις 10 Αυγούστου 2012, ο Γκαμπριέλ υπέγραψε το πρώτο επαγγελματικό του συμβόλαιο με την ισραηλινή Μακάμπι Άσντοντ.   Στις 20 Νοεμβρίου 2012, έλυσε το συμβόλαιο του έχοντας παρουσία σε πέντε αγώνες. Την υπόλοιπη σεζόν αγωνίστηκε με την ΑΕΛ Λεμεσό της Κύπρου, και τους Taranaki Mountainairs της Νέας Ζηλανδίας.  

Το καλοκαίρι του 2013 υπέγραψε με το Ρέθυμνο, για την περίοδο 2013-14. Σε 26 παιχνίδια είχε 12.8 πόντους, 9.3 ριμπάουντ, 1 ασίστ και 1 κλέψιμο μ.ό., ενώ κέρδισε το πρώτο βραβείο στα καρφώματα στο Ελληνικό All Star Game, στα Χανιά. 

Στις 28 Ιουνίου 2014, συμφώνησε να παίξει στην Τουρκία με την Καρσίγιακα για ένας έτος.  Τον Ιούλιο του 2015, κέρδισε το Τουρκικό Πρωτάθλημα, αφού η ομάδα του νίκησε την Αναντολού Εφές με 4-1 στους τελικούς του πρωταθλήματος. Στις 3 Αυγούστου 2015, ανανέωσε με την Καρσίγιακα για μια ακόμα σεζόν. 

Στις 8 Αυγούστου 2016, υπέγραψε διετή συμφωνία με τη ρωσική λέσχη Λοκομοτίβ Κουμπάν. Στις 24 Νοεμβρίου 2016, αποχώρησε από τον ρωσικό σύλλογο και υπέγραψε με τον Παναθηναϊκό για το υπόλοιπο της σεζόν. Στις 28 Ιουνίου 2017 και αφού κέρδισε δύο τίτλους (νταμπλ) με τον Παναθηναϊκό, ανανέωσε με τους πρωταθλητές για τρία (1+1+1) χρόνια. Με τους πράσινους κέρδισε ακόμα ένα πρωτάθλημα αλλά στις 25 Ιουνίου 2018, ο Παναθηναϊκός επέλεξε να μην ενεργοποιήσει την ανανέωση του συμβολαίου του για το νέο έτος. Μάλιστα ο Γκάμπριελ, ευχαρίστησε την ομάδα για τα δυο χρόνια παρουσίας. 

Στις 26 Ιουνίου 2018, επέστρεψε στην Τουρκία, για λογαριασμό της Τουρκ Τέλεκομ. Μάλιστα κέρδισε για δεύτερη φορά το πρώτο βραβείο στα καρφώματα στο Τούρκικο All Star Game. 

Τον Οκτώβριο του 2019, υπέγραψε συμβόλαιο με τους Ατλάντα Χοκς, με την ομάδα του ΝΒΑ να του προσφέρει θέση στη θυγατρική τους ομάδα στην Αναπτυξιακή Λίγκα. Στις 21 Μαΐου 2020, βρέθηκε στην κορυφή του Top20 με τα καλύτερα καρφώματα από την πλάγια γραμμή (baseline), της δεκαετίας 2010-20 στην Ευρωλίγκα (απέναντι στη Φενέρμπαχτσε).

Τον Ιούλιο του 2020, συμφώνησε με την Μόρναρ Μπαρ. Την σεζόν 2020-21 μέτρησε 8 πόντους, 2.8 ριμπάουντ και 1.8 ασίστ ανά αγώνα στην Αδριατική Λίγκα.

Στις 23 Ιουλίου 2021, συμφώνησε με την ιταλική Μπρέσια. Τον Δεκέμβριο αναδείχθηκε κορυφαίος αμυντικός του μήνα στο Πρωτάθλημα Ιταλίας. Τη σεζόν 2021-22  είχε κατά μ.ο 8.6 πόντους και 5.8 ριμπάουντ στο Πρωτάθλημα Ιταλίας. Στις 29 Ιουνίου 2022, ανανέωσε το συμβόλαιό του για ακόμα δύο χρόνια. Στις 19 Φεβρουαρίου 2023, κατέκτησε το Κύπελλο Ιταλίας αφού η Μπρέσια νίκησε στον τελικό την Βίρτους Μπολόνια 84-76, με τον ίδιο να έχει 9 πόντους και 10 ριμπάουντ σε 28' συμμετοχής.

Στις 24 Ιουλίου 2024, ανακοινώθηκε από την ιταλική Φορτιτούντο Μπολόνια.

## Στατιστικά

### Ευρωλίγκα

## Τίτλοι-Διακρίσεις

### Συλλογικοί

#### [[Καρσίγιακα (καλαθοσφαίριση)|Καρσίγιακα]]

* Πρωτάθλημα Τουρκίας: (2015)

#### [[Παναθηναϊκός (καλαθοσφαίριση ανδρών)|Παναθηναϊκός]]

* 2x Πρωτάθλημα Ελλάδας: (2017, 2018)
* Κύπελλο Ελλάδας: (2017)

#### [[Παλλακανέστρο Μπρέσια|Μπρέσια]]

* Κύπελλο Ιταλίας: (2023)

### Ατομικοί

* Πρώτος στα ριμπάουντ στο Ελληνικό Πρωτάθλημα: (2014)
* Νικητής στο διαγωνισμό καρφωμάτων στο Ελληνικό All-Star Game: (2014)
* 2x Τούρκικο All Star Game: (2016, 2019)
* MVP στο Τούρκικο All Star Game: (2016)
* 2x Νικητής στο διαγωνισμό καρφωμάτων στο στο Τούρκικο All Star Game: (2015, 2019)
*Καλύτερος αμυντικός του μήνα στο Πρωτάθλημα Ιταλίας: (Δεκέμβριος 2021)

## Παραπομπές


## Εξωτερικοί σύνδεσμοι
* Kenny Gabriel  Προφίλ FIBA Game Center 
* Kenny Gabriel Προφίλ του EuroLeague.net 
* Προφίλ του Kenny Gabriel DraftExpress.com 
* Προφίλ του Kenny Gabriel Eurobasket.com 
* Kenny Gabriel Ελληνική Λίγκα Προφίλ  
* Kenny Gabriel ελληνικό πρωτάθλημα Προφίλ  
* Προφίλ του Kenny Gabriel TBLStat.net 
* Kenny Gabriel  Προφίλ του SferaSports.gr 
* Kenny Gabriel Auburn College Bio 
* 

Κατηγορία:Σμολ φόργουορντ
Κατηγορία:Πάουερ φόργουορντ
Κατηγορία:Καλαθοσφαιριστές Ρεθύμνου
Κατηγορία:Καλαθοσφαιριστές Λοκομοτίβ Κουμπάν
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Καρσίγιακα
Κατηγορία:Καλαθοσφαιριστές ΑΕΛ Λεμεσού
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές ρωσικών συλλόγων
Κατηγορία:Καλαθοσφαιριστές VTB Λίγκα
Κατηγορία:Καλαθοσφαιριστές Α1 Εθνικής Ελλάδας
Κατηγορία:Pages with unreviewed translations